Maavoimien esikunta

Maavoimien esikunta (lyhenne MAAVE) on Suomen puolustusvoimien maavoimien puolustushaaraa vuoden 2008 alusta johtava esikunta, joka jatkaa entiseen Pääesikunnan maavoimaesikuntaan liittyviä toimintoja Mikkelin Karkialammelle sijoitettuna. Se on ilmavoimien ja merivoimien esikuntien tapaan itsenäinen puolustushaaraesikunta. Maavoimien esikunnan henkilövahvuudeksi määriteltiin 242 henkilöä aloitusvaiheessa vuonna 2008. Vuonna 2013 esikunnan vahvuuteen kuuluu noin 270 henkilöä.

Puolustusvoimien organisaatiouudistus 
Maavoimien esikunnan perustaminen Mikkeliin kuuluu valtionhallinnon hajasijoitusohjelmaan, ja muita mahdollisia sijoituspaikkoja olisivat voineet olla Oulu tai Hämeenlinna. Oulussa ei kuitenkaan olisi ollut maavoimien esikunnalle valmiina riittävän suojattua infrastruktuuria, toisin kuin Hämeenlinnassa ja Mikkelissäkin, jossa vuoden 2006 loppuun toimi Savon Prikaati. Puolustusvoimien organisaatiouudistukseen saakka Karkialammilla toimi myös Itäisen maanpuolustusalueen esikunta.

Organisaatio 
Maavoimien komentajana elokuusta 2017 lukien toimii kenraaliluutnantti Petri Hulkko.
 
1. tammikuuta 2008 aloittaneen yhtenäisten maavoimien 1. komentaja oli kenraaliluutnantti Ilkka Aspara, jonka valtioneuvosto nimitti kenraalin virkaan 1. tammikuuta 2008 - 30. kesäkuuta 2011 väliseksi ajaksi. Kenraalimajuri Aspara oli puolustusvoimien silloisen läntisen maanpuolustusalueen komentaja, joka nimitettiin Pääesikunnan maavoimapäällikön tehtävään vuoden 2007 alusta, mistä hän siirtyi Mikkeliin 2008 maavoimien komentajaksi. Maavoimien operaatiopäällikkönä vuodesta 2018 on toiminut prikaatikenraali (2018) Rami Saari (kenraali).

Esikuntapäälliköt 
Esikunnan esikuntapäällikkönä toimineet:
kenraalimajuri Markku Myllykangas (s. 1961) 1.8.2017–
kenraalimajuri Petri Hulkko (s. 1961) 1.1.2017–31.7.2017
kenraalimajuri Jorma Ala-Sankila (s. 1956) 1.1.2015–31.12.2016
prikaatikenraali Petri Hulkko 1.9.2014–31.12.2014 (oto)
kenraalimajuri Juha-Pekka Liikola (s. 1954) 1.2.2011–31.8.2014
kenraalimajuri Juha Kilpiä 1.8.2009–31.1.2011
kenraalimajuri Arto Räty 1.7.2008–31.7.2009
kenraalimajuri Mika Peltonen 1.1.2008–30.6.2008

Esikuntapäällikön alaisuudessa toimivat henkilöstö-, operaatio- ja huoltopäällikkö, jotka ovat esikunnan kuuden osaston osastopäälliköiden esimiehiä. Itäisen maanpuolustusalueen esikunnassa toimi vuosina 2006–2007 Maavoimien Esikunnan rungon perustamistehtävän päällikkönä prikaatikenraali Mika Peltonen.

Osastot 
 henkilöstöosasto
 operatiivinen osasto
 suunnitteluosasto
 johtamisjärjestelmäosasto
 huolto-osasto
 materiaaliosasto ja 
 kanslia

Näistä henkilöstöosasto on henkilöstöpäällikön, operatiivinen, suunnittelu- ja johtamisjärjestelmäosasto operaatiopäällikön sekä huolto- ja materiaaliosasto huoltopäällikön alainen. Kanslia toimii suoraan esikuntapäällikön alaisuudessa. Myös maavoimien ilmailutoiminnan päällikkö (1.3.2016 alkaen everstiluutnantti Jaro Kesänen) palvelee Maavoimien esikunnassa.

Aselajien (vast) tarkastajat 
Suunnitteluosaston alaisuudessa palvelevat myös aselajien tarkastajat, joita ovat muun muassa

Ilmatorjunnan tarkastaja, eversti Sami-Antti Takamaa 1.1.2018 alkaen,
jalkaväen tarkastaja, eversti Rainer Peltoniemi 1.1.2018 alkaen,
tykistön tarkastaja (aik. kenttätykistön tarkastaja) eversti Pertti Holma 1.1.2019 alkaen,
pioneeri- ja suojelutarkastaja, eversti Matti Lampinen 1.8.2017 alkaen sekä
viestitarkastaja eversti Eero Valkola 1.1.2016 alkaen.

Huolto-osaston johtajana toimii
huollon tarkastaja eversti Mika Multsnen 1.1.2018 alkaen.

Vapaaehtoisen maanpuolustuksen tarkastaja on  koulutuspäällikön mandaatilla prikaatikenraali Jukka Sonninen (1.11.2015 alkaen).
Tehtävät ovat aikaisemmin olleet sijoitettuna Pääesikuntaan.

Lähteet

Aiheesta muualla 
 MAAVE Puolustusvoimien sivuilla

Suomen maavoimat
Mikkelin rakennukset ja rakennelmat
Mikkelin varuskunta
Karkialampi